“เงินบาท” วันนี้เปิดตลาด 33.00 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
“เงินบาท” วันนี้เปิดตลาด 33.00 บ. อ่อนค่าจากปิดตลาดวานนี้ที่ระดับ 32.85 บ. ชี้กรอบเคลื่อนไหว 32.80 - 33.20 บ./ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง และผู้ส่งออกขายที่ระดับเหนือ 33.00 บ.
“เงินบาท” วันนี้เปิดตลาด 33.00 บ. อ่อนค่าจากปิดตลาดวานนี้ที่ระดับ 32.85 บ. ชี้กรอบเคลื่อนไหว 32.80 - 33.20 บ./ดอลลาร์ แนะผู้นำเข้าซื้อสกุลเงินต่างประเทศ เพื่อป้องกันเสี่ยง
3 ก.พ. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(3 ก.พ.66) เปิดตลาด 33.00 บาท/ดอลลาร์ อ่อนค่าเมื่อเทียบกับราคาปิดตลาดเมื่อวันวานที่ระดับ 32.85 บาท/ดอลลาร์
โดยดอลลาร์สหรัฐฟื้นตัวเมื่อเทียบกับสกุลเงินหลัก หลังจากอ่อนค่าเนื่องจากนายเจอโรม พาวเวล ประธานเฟดแสดงความเห็นในการแถลงข่าวหลังการประชุมว่า ภาวะเงินเฟ้อที่ลดลง (Disinflationary) ในสหรัฐเริ่มปรากฏให้เห็นแล้วในขณะนี้ ซึ่งนักลงทุนมองว่าเป็นการส่งสัญญาณชะลอการปรับขึ้นอัตราดอกเบี้ย
สำหรับธนาคารกลางอังกฤษ (BoE) มีมติปรับขึ้นอัตราดอกเบี้ย 0.50% สู่ระดับ 4.0% ซึ่งเป็นระดับสูงสุดนับตั้งแต่ปี 2551 ขณะที่ธนาคารกลางยุโรป (ECB) มีมติปรับขึ้นอัตราดอกเบี้ย 0.50% ในการประชุมเมื่อวานนี้ตามคาด นอกจากนี้ ECB ส่งสัญญาณปรับขึ้นอัตราดอกเบี้ยต่อไปเพื่อควบคุมเงินเฟ้อ และระบุอย่างชัดเจนว่า ECB จะปรับขึ้นอัตราดอกเบี้ยอีก 0.50% ในการประชุมเดือนมี.ค.
ทั้งนี้มองกรอบค่าเงินบาทวันนี้ เคลื่อนไหวช่วง 32.80 – 33.20 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อป้องกันความเสี่ยง  และผู้ส่งออกขายเงินตราต่างประเทศที่ระดับเหนือ 33.00 บาท/ดอลลาร์